ตลาดแฉ 6 บจ.มีกรรมการตรวจสอบไม่ครบ
ตลท.เผยมีบริษัทจดทะเบียน 6 แห่งที่มีจำนวนคณะกรรมการตรวจสอบไม่ครบตามเกณฑ์
2 ส.ค. 2553

ตลท.เผยมีบริษัทจดทะเบียน 6 แห่งที่มีจำนวนคณะกรรมการตรวจสอบไม่ครบตามเกณฑ์
รายงานข่าวจากตลาดหลักทรัพย์แห่งประเทศไทย เปิดเผยว่า  ขณะนี้มีบีริษัทจดทะเบียน(บจ.) 6 แห่งที่ คณะกรรมการตรวจสอบมีจำนวนกรรมการตรวจสอบไม่ครบตามเกณฑ์ที่กำหนด
สำหรับ 6บริษัทประกอบด้วย  บริษัท ไทยเซ็นทรัลเคมี(TCCC)บริษัท พีเออี (ประเทศไทย) (PAE)  บริษัท ไมด้า แอสเซ็ท(MIDA) บริษัท ดีเอสจี อินเตอร์เนชั่นแนล (ประเทศไทย) (DSGT) บริษัท ห้องเย็นเอเชี่ยน ซีฟู้ด (ASIAN ) บริษัท บลิส-เทล( BLISS) 
ด้วยตลาดหลักทรัพย์แห่งประเทศไทยเห็นว่าคณะกรรมการตรวจสอบเป็นผู้มีบทบาทสำคัญต่อบริษัทจดทะเบียนในการกำกับดูแลให้บริษัทจดทะเบียนมีระบบกำกับดูแลกิจการที่ดีจึงกำหนดให้บริษัทจดทะเบียนต้องมีคณะกรรมการตรวจสอบซึ่งประกอบด้วยกรรมการของบริษัทไม่น้อยกว่า 3 ท่าน เพื่อให้เกิดความเชื่อมั่นแก่ผู้ถือหุ้น ผู้ลงทุน และผู้เกี่ยวข้องทุกฝ่าย